《邻湖》
明代·皇甫汸

君向明时学为圃，不独操嬴称善贾。鱼鸟相忘但一丘，江山信美非吾土。

分畦插槿引清渠，燕坐应怜抱瓮馀。开尊自喜烹葵荐，堆几聊看种树书。

古来知有蒙庄叟，漆园似接芳邻后。花时欲访隐人居，春水桃源迷渡口。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。